King om Ødegaard: – Må spille voksenfotball
– Hvor gammel er han blitt? 17? spør King VGs utsendte. – Han blir 18 i desember. – Ja, jeg vil si at tidspunktet er inne nå, sier Bournemouth-spissen. Les også: Rafik Zekhnini lanseres som neste unggutt på A-landslagetLandslagssjef Per-Mathias Høgmo signaliserte tidligere på denne samlingen at han trodde at Ødegaard vil spille førstelagsfotball den kommende sesongen, og Joshua King er av samme oppfatning. Han mener stortalentet trenger kamptrening på et høyere nivå enn han har fått det siste halvannet året. – Nå som han snart fyller 18 år må han begynne å spille voksenfotball. Han er god nok for det. Han er i verdens beste klubb, og man kan ikke forvente at han skal slå gjennom der, sier Oslo-gutten. Som Ødegaard hadde han også nettopp fylt 16 år da han reiste ut til en av verdens største klubber. I motsetning til drammenseren, som ble en internasjonal hype etter både å ha scoret i Tippeligaen og debutert på A-landslaget som 15-åring, sluttet King seg til Manchester Uniteds akadami i fred og ro. Det er ofte blitt trukket frem at Martin Ødegaard har en unik treningshverdag med verdensstjerner som Cristiano Ronaldo på samme felt, men Joshua King mener den verdien er begrenset. – Treninger er ikke noe spesielt. Jeg har jo trent med Uniteds A-lag, og stjernene tar det med ro, for å si det sånn, påpeker 24-åringen. Han håper at Martin Ødegaard blir lånt ut fra Real Madrid til en annen klubb i de store ligaene der han får spilletid umiddelbart. – Det hadde vært gøy å se Ødegaard i en topp fire-liga. Der han spilte hver uke for et førstelag. Les også: Ødegaards scoret sesongens første mål i storseierSamtidig mener Premier League-proffen at det er blitt stilt alt for store forventninger til Norges mest omtalte fotballspiller de siste to årene. – Folk overdriver for mye og legger for mye press på stakkars gutten. Men han er heldig som har en støttende far med seg, og jeg tror ikke han er en sånn som bryr seg så mye om hva norske aviser skriver. Det er jo bare norske aviser som skriver noe. Men han har helt klart fått alt for mye press på seg med tanke på at han dro ut da han var 16. Jeg synes ikke avisene var helt fair med ham. Les også: Klubbdirektør: – Ødegaard skal vokse i Real Madrid Han mener det er viktig å tenke på at drammenseren har valgt en helt unik klubb på sin vei mot å bli en best mulig fotballspiller. – Jeg tror ikke mange nordmenn hadde tippet at vi skulle sende en spiller til verdens beste klubb for ti år siden. Det bare riktig å ha spilt på Castilla i et og et halvt år, mener King, som mener en vesentlig ting skiller hans egen historie fra Ødegaards: – Jeg fikk ikke så mye press på meg. Etter å ha blitt vraket fra troppen som fikk knust EM-drømmen mot Ungarn, er Joshua King tilbake som et førstevalg for Per-Mathias Høgmo. Slik føler han det selv også foran søndagens test mot Belgia her i Brussel. – Jeg var ikke i mitt livs beste form på den tiden. Men nå er ting snudd opp ned. Nå er jeg «main man» her. Selv om det er unge spillere som har lyst til å ta plassen min, som jeg så Sørloth sa. Hehe. Jeg må bare jobbe hardt. Og jeg spiller i verdens beste liga. Jeg må bare fortsette slik jeg avsluttet denne sesongen. Les også: Ekspert: – Meningsløst å bruke Ødegaard på A-landslaget
Joshua King (24) reiste ut til en storklubb i samme alder som Martin Ødegaard (17). Nå mener han Real Madrid-spilleren bør gå på utlån.